El Burjassot CF i ADERES Burjassot aposten pel futbol inclusiu
2025-07-24

Les instal·lacions del Burjassot CF, Club Degà de la Comunitat Valenciana, han sigut testimoni de l’inici d’una nova col·laboració entre dues formacions esportives del municipi: el mateix Burjassot CF i ADERES, Associació Esportiva, Rehabilitadora i Social de Burjassot. Totes dues entitats establiran un conveni de col·laboració per a potenciar el futbol inclusiu en el municipi.

Així, els jugadors d’ADERES podran fer ús de les instal·lacions gualdimorades per a realitzar entrenaments i jornades esportives i ADERES, per la seua part, aportarà la seua gran experiència dins del món de l’esport adaptat.

D’aquesta forma, tal com han assenyalat les dues entitats burjassoteres, “dos grans clubs del poble uneixen les seues forces en un projecte esportiu i social. El futbol és cosa de tots i de totes”.